தீ நடுவில் சொர்க்கம்  - காதல் கவிதை

தொலைதூர விண்மீனாய் இருந்தென்ன லாபம்-உன் 
  சுவாசம்தான் எனை வருடும் சுகமான மேகம் 
  அலை மோதும் கரைக்கென்ன அனுதினமும் யோகம் - எனை 
  அடிப்பாயோ அணைப்பாயோ அங்கம் தொடு போதும் 
  சொந்தமென நீயிருந்தால்  தீ நடுவும் சொர்க்கம் - நான் 
  சொத்தாக நினைப்பதுந்தன் சிவப்பு நிற வெட்கம் 
 இதழ் விரித்து இறங்கி வரும் உன் சிரிப்பு  மின்னல் - அது 
  இசைஞானி இயற்றி வைத்த ஏழு ஸ்வரப் பின்னல் 
  உறங்கினாலும் உன் நினைவே உயிராழம் தீண்டும்- காதல் 
 விளையாட்டை வித விதமாய் விளையாடத் தூண்டும் 
 கனவுகளை காத்து வைக்க கருவி ஒன்று வேண்டும் - என் 
 கனவுகளில் உன் வரவை கவிதை ஆக்க வேண்டும் 
  நானெனவும் நீ எனவும்  இருந்த கதை முடிப்போம் - இசை 
  நாணெனவும் விரலெனவும் சுக ஸ்வரமாய் துடிப்போம் 
 நீர் விலக்கித் தீ அருந்தும் காதல் கலை படிப்போம் - ஒரு 
  நீள் இரவில் நிலை மறந்து போர்க்களமாய் வெடிப்போம்.